SET ปิดบวก 17 จุด รับแรงหนุน “กลุ่มเปิดเมือง” หลังศบค.คลายมาตรการเพิ่ม
SET ปิดบวก 17 จุด รับแรงหนุน “กลุ่มเปิดเมือง" หลังศบค.คลายมาตรการเพิ่ม แนวโน้มสัปดาห์หน้าคาดตลาดฯ ปรับขึ้นจำกัด และรอติดตามรายงานการประชุมเฟด ให้แนวต้าน 1,650-1,630 จุด และแนวรับ 1,590 จุด
SET ปิดบวก 17 จุด รับแรงหนุน “กลุ่มเปิดเมือง" หลังศบค.คลายมาตรการเพิ่ม แนวโน้มสัปดาห์หน้าคาดตลาดฯ ปรับขึ้นจำกัด และรอติดตามรายงานการประชุมเฟด ให้แนวต้าน 1,650-1,630 จุด และแนวรับ 1,590 จุด
20 พ.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้ปรับตัวขึ้นได้ดีตามทิศทางตลาดหุ้นอื่นในภูมิภาคเอเชีย หลังธนาคารกลางจีนประกาศลดอัตราดอกเบี้ยเงินกู้ลูกค้าชั้นดี (LPR) ประเภท 5 ปี ลงสู่ระดับต่ำสุดนับตั้งแต่ปี 62 เพื่อช่วยเหลือภาคธุรกิจอสังหาริมทรัพย์ รวมถึงกระตุ้นเศรษฐกิจที่ชะลอตัวหลังได้รับผลกระทบจากการระบาดของโรคโควิด-19 ถือเป็นการเซอร์ไพร์ตลาดอย่างมาก
อีกทั้งบ้านเรายังได้ปัจจัยบวกจากศูนย์อำนวยการบริหารสถานการณ์โควิด-19 (ศบค.) ชุดใหญ่ มีมติผ่อนคลายมาตรการเพิ่มเติม โดยอนุญาตให้สถานบริการ สถานบันเทิง ผับบาร์ กลับมาเปิดให้บริการในพื้นที่นำร่องท่องเที่ยว และเห็นชอบให้ปรับเปลี่ยนมาตรการด้านสาธารณสุขกรณีผู้สัมผัสเสี่ยงสูงจากเดิมกักตัว 5 วันและสังเกตุอาการอีก 5 วัน ปรับเป็นให้สังเกตุอาการ 10 วันโดยไม่ต้องกักตัว
สำหรับแนวโน้มตลาดหุ้นไทยในสัปดาห์หน้า คาดว่า การปรับตัวขึ้นของดัชนีฯ ยังจำกัด จากความเสี่ยงของเศรษฐกิจในภาพรวม หลังมีความกังวลต่อภาวะเศรษฐกิจถดถอย และนักลงทุนน่าจะยังรอดูรายงานการประชุม FOMC หรือ Fed Minutes จึงอาจชะลอการลงทุนไปก่อน ให้กรอบแนวต้าน 1,630-1,650 จุด และ แนวรับ 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PLUS มูลค่าการซื้อขาย 4,359.22 ล้านบาท ปิดที่ 5.50 บาท เพิ่มขึ้น 1.00 บาท
BDMS มูลค่าการซื้อขาย 3,036.82 ล้านบาท ปิดที่ 27.00 บาท เพิ่มขึ้น 0.25 บาท
BANPU มูลค่าการซื้อขาย 2,475.63 ล้านบาท ปิดที่ 12.20 บาท เพิ่มขึ้น 0.50 บาท
SCB มูลค่าการซื้อขาย 2,427.39 ล้านบาท ปิดที่ 111.50 บาท เพิ่มขึ้น 3.50 บาท
AOT มูลค่าการซื้อขาย 2,304.71 ล้านบาท ปิดที่ 69.00 บาท เพิ่มขึ้น 1.00 บาท